Διαγωνισμός Τραγουδιού Eurovision 2017

Ο Διαγωνισμός Τραγουδιού της Eurovision 2017 ήταν ο 62ος διαγωνισμός τραγουδιού της Eurovision. Διεξήχθη στο Διεθνές Εκθεσιακό Κέντρο στο Κίεβο της Ουκρανίας μετά τη νίκη της Jamala με το τραγούδι "1944", στη Στοκχόλμη το 2016. Αυτή ήταν η δεύτερη φορά που ο διαγωνισμός φιλοξενήθηκε στο Κίεβο, μετά το 2005, και ήταν ο τέταρτος διαγωνισμός Eurovision μετά τον Διαγωνισμό Παιδικού Τραγουδιού Eurovision το 2009 και το 2013. Οι τελικές ημερομηνίες για τους δύο ημιτελικούς και για τον τελικό ήταν 9, 11 και 13 Μαΐου 2017, αντίστοιχα.

42 χώρες συμμετείχαν στον διαγωνισμό του 2017. Η Πορτογαλία και η Ρουμανία επέστρεψαν στον διαγωνισμό, έπειτα από ένα χρόνο απουσίας, ενώ η Βοσνία Ερζεγοβίνη αποχώρησε. Η Ρωσία αποχώρησε επίσης από τον διαγωνισμό στις 13 Απριλίου 2017, ύστερα από την απόφαση των Ουκρανικών αρχών να αποκλείσουν τη φετινή της εκπρόσωπό, Yulia Samoylova, να εισέλθει στη χώρα επειδή αποκαλύφθηκε πως η καλλιτέχνιδα είχε εισέλθει στην Κριμαία, χωρίς την άδεια των αρχών και αφού είχε ήδη καταληφθεί από τη Ρωσία το 2014. Η EBU καταδίκασε τις πράξεις της Ουκρανίας.

Τον διαγωνισμό νίκησε η Πορτογαλία η οποία εκπροσωπήθηκε από τον Σαλβαντόρ Σομπράλ και το τραγούδι "Amar Pelos Dois" (Αγάπη και για τους δύο από μας). Αυτή είναι η πρώτη νίκη της Πορτογαλίας στο διαγωνισμό ακόμα και η πρώτη της φορά στην πεντάδα, στα 53 χρόνια της συμμετοχής της. Κατατάσσοντας την ως τη χώρα με τις περισσότερες συμμετοχές και να πετυχαίνει την πρώτη νίκη της φέτος μετά από πολλά χρόνια, στην ιστορία του διαγωνισμού. Είναι επίσης το πρώτο νικητήριο τραγούδι του διαγωνισμού που είναι γραμμένο εξ' ολοκλήρου στα Πορτογαλικά, με την τελευταία συμμετοχή που να έχει κερδίσει τον διαγωνισμό και να μην είναι στα Αγγλικά, αυτή της Σερβίας το 2007 με το "Molitva". Οι χώρες που έκαναν φέτος το τοπ 3, η Πορτογαλία, η Βουλγαρία και η Μολδαβία πέτυχαν την πιο υψηλή τους θέση που έχουν πάρει ποτέ στην ιστορία του διαγωνισμού μέχρι σήμερα.

Τοποθεσία

Χώρος διεξαγωγής 

Ο Διαγωνισμός θα έλαβε μέρος στο Διεθνές Εκθεσιακό Κέντρο στο Κίεβο, έπειτα από τη νίκη της Ουκρανίας στον Διαγωνισμό Τραγουδιού Eurovision 2016 με το τραγούδι "1944", που ερμηνεύει η Jamala. Το Διεθνές Εκθεσιακό Κέντρο, που ανακοινώθηκε ως χώρος διεξαγωγής στις 9 Σεπτεμβρίου 2016, έχει χωρητικότητα περίπου 11.000 θεατών και είναι το μεγαλύτερο εκθεσιακό κέντρο στο Κίεβο. Το κέντρο βρίσκεται στο δυτικό κομμάτι της περιοχής Livoberezhna, ενώ εγκαινιάστηκε τον Οκτώβριο του 2002 και ο διευθυντής του κέντρου είναι ο Ανατόλι Τκατσένκο.

Διαδικασία επιλογής χώρου διεξαγωγής

Η αναπληρώτρια πρόεδρος του NTU και Αρχηγός της Ουκρανικής Αποστολής στον διαγωνισμό, Βικτόρια Ρομανόβα, δήλωσε στις 18 Μαΐου 2016 ότι η πρώτη οργανωτική σύσκεψη για τον διαγωνισμό θα γίνει πριν τις 8 Ιουνίου 2016, κατά τη διάρκεια της οποίας, η EBU και ο NTU θα εξετάσουν τις τεχνικές απαιτήσεις του διαγωνισμού, καθώς και όποια παραπάνω εκπαίδευση πρέπει να γίνει για τη φιλοξενία του διαγωνισμού. Η Ρομανόβα ανακοίνωσε, επίσης, ότι ο χώρος διεξαγωγής του διαγωνισμού θα ανακοινωθεί το καλοκαίρι.

Στις 24 Ιουνίου 2016, ανακοινώθηκε ότι η πόλη και ο χώρος που θα φιλοξενήσει τον διαγωνισμό θα ανακοινωθούν την 1η Αυγούστου 2016.

Ένα πλάνο για την επιλογή του χώρου διεξαγωγής παρουσιάστηκε από εκπροσώπους τις EBU στις 24 Ιουνίου. Αναλυτικά:
 24 Ιουνίου–8 Ιουλίου: Οι ενδιαφερόμενες πόλεις μπορούν να υποβάλλουν υποψηφιότητα.
 8–15 Ιουλίου: Η ομάδα εργασίας του NTU και μέλη της οργανωτικής επιτροπής του διαγωνισμού θα ελέγξουν τις υποψηφιότητες, πριν την επίσημη παρουσίασή τους. 
 18–22 Ιουλίου 2016: Οι υποψήφιες πόλεις θα παρουσιάσουν τις υποψηφιότητες τους στην οργανωτική επιτροπή. Δυο πόλεις θα επιλεχθούν και οι υποψηφιότητές τους θα παραδοθούν στην EBU.
 22 Ιουλίου–1 Αυγούστου 2016: Οι δύο αυτές πόλεις θα επιθεωρηθούν από εκπροσώπους της EBU και μέλη της οργανωτικής επιτροπής, ώστε να εξεταστεί η υποδομή της κάθε μίας καθώς και οι υποψηφιότητες τους ως προς την εφαρμογή τους. Εφόσον η πόλη διεξαγωγής αποφασιστεί θα γίνει συνέντευξη τύπου που θα ανακοινωθούν τα αποτελέσματα.
Η ΝTU στις 23 Ιουνίου ανακοίνωσε τις προϋποθέσεις κάτω από τις οποίες πόλεις και αρένες μπορούν να πάρουν μέρος στη διαδικασία επιλογής. Αναλυτικά:
 Η αρένα που θα φιλοξενήσει τον διαγωνισμό πρέπει να έχει οροφή/στέγαστρο και χωρητικότητα τουλάχιστον 7.000 θέσεις. Ιδανικός θεωρείται ο χώρος που η χωρητικότητα του φτάνει στις 10.000 θέσεις.
 Σύμφωνα με τις προδιαγραφές για τη στέγαση και τα ξενοδοχεία, η πόλη διεξαγωγής πρέπει να έχει δωμάτια ξενοδοχείων μέτριας τιμής και ευρωπαϊκών προδιαγραφών, τα οποία δεν πρέπει να είναι ούτε μακριά από τον χώρο διεξαγωγής, ούτε από το κέντρο της πόλης. Η πόλη διεξαγωγής θα πρέπει να παρέχει το λιγότερο 2000 δωμάτια: 1000 για τις αποστολές και 1000 για τα διαπιστευμένα ΜΜΕ και τους διαπιστευμένους οπαδούς.
 Η πόλη διεξαγωγής πρέπει να είναι ικανή να εγγυηθεί την ασφάλεια των συμμετεχόντων, των μελών των αποστολών και των επισκεπτών. 
 Η πόλη διεξαγωγής πρέπει να διαθέτει σύγχρονες υποδομές μεταφορών: ένα διεθνές αεροδρόμιο, διαθέσιμο μέσο μεταφοράς μεταξύ του αεροδρομίου, της πόλης και του ξενοδοχείου, βολική κίνηση μέσα στην πόλη και δυνατότητα για παροχή έξτρα δρομολογίων μεταφοράς.
 Υποχρεωτικά πρέπει να υπάρχει διεθνές κέντρο τύπου που να μπορεί να στεγάσει, τουλάχιστον, 1.550 δημοσιογράφους.
 Χώρους για τη διεξαγωγή τελετών υποδοχής και αναχώρησης, με χωρητικότητα, το λιγότερο 3000 άτομα.
 Η πόλη πρέπει να παρέχει ένα κοινωνικό πρόγραμμα μαζί με την υποψηφιότητά τους, ώστε να μπορούν να δείξουν τη φιλοξενία τους, την αυθεντικότητά τους, την πολιτιστική αξία και ταυτότητά τους αλλά και της Ουκρανίας.
Έξι πόλεις υπέβαλλαν αιτήσεις μέχρι την ημέρα της προθεσμίας (8 Ιουλίου): Το Κίεβο, η Λβιβ, το Ντνίπρο, η Οδησσός, η Χερσώνα και το Χάρκοβο. Πριν από την έναρξη της φάσης επιλογής χώρου διεξαγωγής, η Βίνιτσα, το Ιρπίν, το Τσερκάσι και το Ούζχοροντ είχαν, επίσης, εκφράσει την επιθυμία τους για να φιλοξενήσουν τον διαγωνισμό. Ο Υπουργός Πολιτισμού της Ουκρανία, Yevhen Nyshchuk, δήλωσε ότι δεν υπάρχει στην Ουκρανία, κατάλληλος χώρος για τη φιλοξενία του διαγωνισμού. Επίσης, πρότεινε την κατασκευή ενός νέου χώρου στο Κίεβο ή στη Λβιβ.

Στις 20 Ιουλίου 2016, οι 6 πόλεις παρουσίασαν τις υποψηφιότητές τους στην οργανωτική επιτροπή κατά τη διάρκεια μιας ζωντανής τηλεοπτικής εκπομπής στην Ουκρανική Τηλεόραση, με το όνομα "City Battle". Η εκπομπή περιλάμβανε μια συζήτηση στην οποία έπαιρναν μέρος μέλη της οργανωτικής επιτροπής, εκπρόσωποι του τύπου, Ουκρανοί μουσικοί και οπαδοί. Κάθε υποψηφιότητα παρουσιάστηκε από έναν εκπρόσωπο της κάθε πόλης:

Κίεβο: Oleksii Reznikov (Αναπληρωτής Επικεφαλής της Διοίκησης της πόλης) 
Λβιβ: Andrii Moskalenko (Αναπληρωτής Δήμαρχος της πόλης)
Ντνίπρο: Borys Filatov (Δήμαρχος της πόλης)
Οδησσός: Pavel Vugelman (Αναπληρωτής Δήμαρχος της πόλης)
Χάρκοβο: Igor Terekhov (Αναπληρωτής Δήμαρχος της πόλης)
Χερσώνα: Volodymyr Mykolaienko (Δήμαρχος της πόλης)
Στις 22 Ιουλίου 2016 ανακοινώθηκε ότι οι υποψηφιότητες του Κιέβου, του Ντνίπρο και της Οδησσού πέρασαν στην τελική φάση της διαδικασίας.

Η EBU ανακοίνωσε στις 30 Ιουλίου 2016, ότι η πόλη διεξαγωγής θα ανακοινωθεί αυτό το διάστημα και όχι στις 1 Αυγούστου 2016, όπως ήταν αρχικά προγραμματισμένο. Ο Εκτελεστικός Επόπτης του διαγωνισμού, Jon Ola Sand, δήλωσε ότι η EBU "θέλει να πάρει τον χρόνο που της χρειάζεται για να πάρει τη σωστή απόφαση". Ο αναπληρωτής διευθυντής του NTU, Oleksandr Kharebin, δήλωσε στις 10 Αυγούστου 2016, ότι η πόλη διεξαγωγής θα ανακοινωθεί στις 24 Αυγούστου 2016, την Ημέρα Ανεξαρτησίας της Ουκρανίας. Στις 25 Αυγούστου 2016, μία ώρα πριν από την προγραμματισμένη ώρα της ανακοίνωσης της πόλης, ο NTU ανέβαλλε την ανακοίνωση.

Έπειτα από αρκετές καθυστερήσεις, ο NTU ανακοίνωσε στις 8 Σεπτεμβρίου 2016 ότι θα συνεδριάσουν με την ουκρανική κυβέρνηση και την οργανωτική επιτροπή στις 9 Σεπτεμβρίου και ότι η συνέντευξη τύπου, όπου θα γίνει η ανακοίνωση, θα γίνει στις 13:00 EEST, στο Κέντρο Τύπου της Κυβέρνησης στο Κίεβο.

Στις 9 Σεπτεμβρίου 2016, ανακοινώθηκε ότι ο διαγωνισμός θα φιλοξενούνταν στο Διεθνές Εκθεσιακό Κέντρο στο Κίεβο.

Υποψήφιοι χώροι 
Υπόμνημα:
 Χώρος Διεξαγωγής
 Πόλεις που προκρίθηκαν στην τελική φάση της διαδικασίας

Μορφή

Προκαταρκτικές ημερομηνίες 
Οι προκαταρκτικές ημερομηνίες για τον διαγωνισμό ανακοινώθηκαν στις 14 Μαρτίου 2016 κατά τη διάρκεια συνεδρίασης των Αρχηγών των Αποστολών, στη Στοκχόλμη και αποφασίστηκαν ως εξής: οι ημιτελικοί ήταν προγραμματισμένοι να γίνουν στις 16 και 18 Μαΐου 2017, ενώ ο τελικός στις 20. Οι ημερομηνίες αυτές, επιλέχθηκαν από την EBU, ώστε να αποφευχθεί να συμπέσει ο διαγωνισμός με άλλο μεγάλο τηλεοπτικό γεγονός.

Ωστόσο, στις 24 Ιουνίου, η EBU ανακοίνωσε πως ο διαγωνισμός θα διεξαχθεί μια εβδομάδα νωρίτερα, στις 9, 11 και 13 Μαΐου 2017, καθώς οι προηγούμενες ημερομηνίες συνέπεφταν με την επέτειο της Γενοκτονίας των Τατάρων. Ωστόσο, οι ημιτελικοί του διαγωνισμού συμπέφτουν με τους ημιτελικούς του UEFA Champions League 2016-17 και του UEFA Europa League 2016-17, αντίστοιχα..

Κλήρωση κατανομής στους ημιτελικούς 
Η κλήρωση που θα καθορίσει σε ποιον ημιτελικό θα διαγωνιστεί η κάθε χώρα έγινε στο Column Hall, στο Κίεβο, στις 31 Ιανουαρίου 2017. Οι 37 χώρες που θα περάσουν από τη φάση των ημιτελικών έχουν κατανεμηθεί σε έξι δοχεία, με βάση το μοτίβο της ψηφοφορίας τους τα προηγούμενα έτη, όπως έχει υπολογισθεί από τον επίσημο συνεργάτη του διαγωνισμού Digame. Η κατανομή σε δοχεία μειώνει την πιθανότητα να είναι χώρες που αλληλοψηφίζονται στον ίδιο ημιτελικό ενώ ανεβάζει το σασπένς κατά τη διάρκεια του σόου.

Λογότυπο 

Το λογότυπο και το σλόγκαν αποκαλύφθηκαν στις 30 Ιανουαρίου 2017. Το σλόγκαν για τον φετινό διαγωνισμό είναι Celebrate Diversity (Γιορτάζουμε τη Διαφορετικότητα). Το σλόγκαν είναι το κεντρικό μήνυμα του φετινού διαγωνισμού και συνοδεύεται από ένα δημιουργικό λογότυπο που βασίζεται στο παραδοσιακό ουκρανικό περιδέραιο, γνωστό ως Namysto. Εκτός από κόσμημα, το Namysto είναι φυλακτό και σύμβολο υγείας και ομορφιάς. Είναι κατασκευασμένο από πολλές διαφορετικές χάντρες, καθεμιά με το δικό της σχέδιο, συμβολίζοντας έτσι τη διαφορετικότητα αλλά και την ατομικότητα..

Παρουσιαστές
Στις 27 Φεβρουαρίου 2017 ανακοινώθηκε πως οι παρουσιαστές του διαγωνισμού θα είναι τρεις. Πρόκειται για τους Oleksandr Skichko και ο Volodymyr Ostapchuk οι οποίοι παρουσιάζουν το κύριο μέρος του διαγωνισμού, ενώ όσα συμβαίνουν στο green room θα παρουσιάζει ο Timur Miroshnychenko. Ήταν η πρώτη φορά στην ιστορία του διαγωνισμού που και οι τρεις παρουσιαστές ήταν άντρες. Και οι τρεις τους έχουν προηγούμενες εμπειρίες παρουσίασης ενώ είναι διάσημα πρόσωπα στην Ουκρανική τηλεόραση.

Προωθητικά emojis 
Στις 30 Απριλίου 2017, ανακοινώθηκε πως η δημιουργικές ομάδες του δικτύου της Eurovision και του Twitter συνεργάστηκαν για να δημιουργήσουν τρία emoji, τα οποία θα συνοδεύουν προωθητικά hashtags για όσο διαρκεί ο διαγωνισμός. Το emoji με την καρδιά θα εμφανίζεται με τα #ESC2017 και #Eurovision, ενώ το emoji με το βραβείο του διαγωνισμού θα εμφανίζεται με τα #12Points και #douzepoints. Το τελευταίο emoji απεικονίζει το λογότυπο του φετινού διαγωνισμού και θα εμφανίζεται με το #CelebrateDiversity, που είναι το σλόγκαν του διαγωνισμού.

Συμμετέχουσες χώρες 
Στις 31 Οκτωβρίου 2016, η EBU ανακοίνωσε την επίσημη λίστα των συμμετεχόντων. 43 χώρες θα συμμετείχαν στον διαγωνισμό, με την Πορτογαλία και τη Ρουμανία να επιστρέφουν, έχοντας και οι δύο αποχωρήσει την τελευταία χρονιά ενώ, η Βοσνία και Ερζεγοβίνη αποχώρησε λόγω οικονομικών δυσκολιών. Ο αριθμός των συμμετεχόντων μειώθηκε στους 42 όταν η Ρωσία αποχώρησε από τον διαγωνισμό μήνες αργότερα, για το γεγονός πως οι Ουκρανικές αρχές απέκλεισαν τη φετινή της εκπρόσωπο. Η κλήρωση κατανομής για τους ημιτελικούς πραγματοποιήθηκε στις 31 Ιανουαρίου 2017. Έτσι, στον πρώτο ημιτελικό συμμετείχαν 18 χώρες, μεταξύ σε αυτές η Ελλάδα και η Κύπρος, και στον δεύτερο ημιτελικό επίσης 18.

Επανεμφανιζόμενοι καλλιτέχνες 
Οι O’G3NE επιστρέφουν στον διαγωνισμό, αφού εκπροσώπησαν την Ολλανδία στον Διαγωνισμό Παιδικού Τραγουδιού Eurovision 2007.
Η DiΗaj, η οποία έκανε τα φωνητικά για τη Samra στη Eurovision 2016, επιστρέφει για να εκπροσωπήσει το Αζερμπαϊτζάν ως η κύρια τραγουδίστρια.
Ο Imri Ziv επιστρέφει για να εκπροσωπήσει το Ισραήλ, αφού προηγουμένως υπήρξε στα φωνητικά για τον Nadav Guedj το 2015 και, για τον Hovi Star το 2016.
Ο Omar Naber επιστρέφει για να εκπροσωπήσει τη Σλοβενία, αφού την είχε προηγουμένως εκπροσωπήσει το 2005 με το τραγούδι "Stop", χωρίς, όμως να προκριθεί στον τελικό.
Οι SunStroke Project επιστρέφουν για να εκπροσωπήσουν τη Μολδαβία, αφού την είχαν προηγουμένως εκπροσωπήσει το 2010 μαζί με την Olia Tira και το τραγούδι "Run Away", κατακτώντας την 22η θέση στον τελικό.
Η Tijana Bogićević επιστρέφει για να εκπροσωπήσει τη Σερβία, αφού προηγουμένως υπήρξε στα φωνητικά για τον Milan Stanković το 2010 και, για τη Nina το 2011.
Ο Koit Toome και η Laura Põldvere που θα εκπροσωπήσουν την Εσθονία ως ντουέτο, έχουν εκπροσωπήσει τη χώρα τους ο καθένας ξεχωριστά σε προηγούμενες χρονιές. Ο Toome εκπροσώπησε τη χώρα το 1998 με το τραγούδι "Mere lapsed", και η Laura ως μέλος των Suntribe το 2005 με το τραγούδι "Let's Get Loud", το οποίο ωστόσο απέτυχε να προκριθεί στον τελικό.
Η Βαλεντίνα Μονέττα επιστρέφει για να εκπροσωπήσει τον Άγιο Μαρίνο. Προηγουμένως είχε εκπροσωπήσει τη χώρα τρεις συνεχόμενες χρονιές. Το 2012, το 2013 και το 2014 όπου στην τελευταία κατάφερε να προκριθεί στον μεγάλο τελικό για πρώτη φορά. Ωστόσο, αυτή τη φορά επιστρέφει να εκπροσωπήσει τον Άγιο Μαρίνο μαζί με τον Jimmie Wilson.

1ος Ημιτελικός
Στον 1ο Ημιτελικό συμμετείχαν δεκαοκτώ χώρες. Το Ηνωμένο Βασίλειο, η Ιταλία και η Ισπανία ψήφισαν σε αυτόν τον ημιτελικό.

2ος Ημιτελικός 
Στον 2ο Ημιτελικό συμμετείχαν δεκαοκτώ χώρες. Η Γαλλία, η Γερμανία και η Ουκρανία ψήφισαν σε αυτόν τον ημιτελικό.

Τελικός

Πίνακες βαθμολογίας

1ος Ημιτελικός

12 βαθμοί 
Οι χώρες με έντονους χαρακτήρες έδωσαν τους 24 βαθμούς (12 βαθμούς και από το κοινό και από την επιτροπή) στην αντίστοιχη συμμετοχή.

Κριτική επιτροπή 
Ακολουθούν οι 12 βαθμοί που έδωσε η επιτροπή κάθε χώρας στον 1ο ημιτελικό:

Τηλεψηφοφορία 
Ακολουθούν οι 12 βαθμοί που έδωσε το κοινό κάθε χώρας στον 1ο ημιτελικό:

2ος Ημιτελικός

12 βαθμοί 
Οι χώρες με έντονους χαρακτήρες έδωσαν τους 24 βαθμούς (12 βαθμούς και από το κοινό και από την επιτροπή) στην αντίστοιχη συμμετοχή.

Κριτική επιτροπή 
Ακολουθούν οι 12 βαθμοί που έδωσε η επιτροπή κάθε χώρας στον 2ο ημιτελικό:

Τηλεψηφοφορία 
Ακολουθούν οι 12 βαθμοί που έδωσε το κοινό κάθε χώρας στον 2ο ημιτελικό:

Τελικός

12 βαθμοί 
Οι χώρες με έντονους χαρακτήρες έδωσαν τους 24 βαθμούς (12 βαθμούς και από το κοινό και από την επιτροπή) στην αντίστοιχη συμμετοχή.

Κριτική επιτροπή

Τηλεψηφοφορία

Άλλες χώρες 
Δυνατότητα για συμμετοχή στον Διαγωνισμό Τραγουδιού της Eurovision έχει κάθε ραδιοτηλεοπτικός φορέας που είναι ενεργό μέλος της EBU και μπορεί να μεταδώσει των διαγωνισμό μέσω του δικτύου της Eurovision. Η EBU έχει στείλει προσκλήσεις σε όλα τα 56 ενεργά μέλη. 42 χώρες ανακοινώθηκε πως θα συμμετέχουν ενώ οι παρακάτω χώρες δήλωσαν πως δεν θα συμμετέχουν:

Ενεργά μέλη της EBU
  Ανδόρρα – Η δημόσια τηλεόραση της Ανδόρρας (RTVA) ανακοίνωσε στις 19 Μαΐου 2016, ότι δεν θα συμμετάσχουν στη Eurovision 2017, χωρίς να διευκρινίσουν τους λόγους.
  Βοσνία & Ερζεγοβίνη – Ο εθνικός ραδιοτηλεοπτικός φορέας της Βοσνίας Ερζεγοβίνης (BHRT) ανακοίνωσε στις 28 Σεπτεμβρίου 2016, ότι δεν θα συμμετέχουν στον διαγωνισμό το 2017, εξαιτίας της μη ικανότητάς τους να βρουν χρηματοδότηση και χορηγό για τη συμμετοχή τους. Ο BHRT αντιμετώπιζε, επίσης, οικονομικές δυσκολίες, λόγω της έλλειψης ενός νόμου, ο οποίος θα επέτρεπε τη λειτουργία του φορέα. Τον Μάιο του 2016, η EBU είχε απειλήσει τον BHRT πως θα τον αφαιρούσε από ενεργό μέλος, εξαιτίας μη πληρωμής χρέους 6 εκατ. ελβετικών φράγκων(5,4 εκατ. €).
  Λουξεμβούργο – Ο εθνικός ραδιοτηλεοπτικός φορέας του Λουξεμβούργου (RTL) δήλωσε στις 25 Μαΐου 2016 ότι δεν θα συμμετάσχουν στον διαγωνισμό του 2017. Ωστόσο, στις 21 Ιουνίου 2016, η επιτροπή αιτημάτων της Κυβέρνησης του Λουξεμβούργου έλαβε 5 αιτήματα, σχετικά με διάφορα θέματα που είχαν σχέση με το Μεγάλο Δουκάτο. Ένα από αυτά ήταν η επιστροφή του Λουξεμβούργου στον Διαγωνισμό Τραγουδιού της Eurovision. Συνεπώς, η Κυβέρνηση του Λουξεμβούργου θα διοργανώσει ένα debate για να συζητήσει τις προτάσεις του αιτήματος, δηλαδή, και την πιθανή επιστροφή της χώρας στον διαγωνισμό. Ο RTL, στις 22 Αυγούστου 2016, δήλωσε άλλη μια φορά ότι δεν θέλουν να συμμετέχουν στον διαγωνισμό.
  Μονακό – Το Télé Monte Carlo (TMC) ανακοίνωσε στις 19 Αυγούστου 2016 ότι δεν θα συμμετέχει στον διαγωνισμό.
 Ρωσία – Η Ρωσία προοριζόταν να συμμετάσχει κανονικά στον διαγωνισμό με το τραγούδι "Flame is Burning" από τη Yulia Samoylova. Ωστόσο, στις 13 Απριλίου 2017, αποχώρησε από τον διαγωνισμό ύστερα από την απόφαση των Ουκρανικών αρχών να αποκλείσουν τη φετινή της εκπρόσωπό, να εισέλθει στη χώρα επειδή αποκαλύφθηκε πως η καλλιτέχνιδα είχε επισκεφθεί την Κριμαία, χωρίς την άδεια των αρχών και αφού είχε ήδη καταληφθεί από τη Ρωσία το 2014.
 Σλοβακία – Η δημόσια τηλεόραση της χώρας ανακοίνωσε στις 12 Απριλίου του 2016 ότι η Σλοβακία δε συμμετέχει στον διαγωνισμό από το 2012 λόγω του κόστους συμμετοχής. Ο διευθυντής ροής προγράμματος του καναλιού, Juraj Kadáš, τόνισε ότι ο διαγωνισμός αυτός είναι ένα show που προσελκύει τους τηλεθεατές αλλά αυτή τη στιγμή η δημόσια τηλεόραση έχει ένα συγκεκριμένο πλάνο, το οποίο δίνει προτεραιότητα στη χρηματοδότηση των σλοβακικών τηλεοπτικών παραγωγών. Ο RTVS ανακοίνωσε στις 6 Σεπτεμβρίου 2016, ότι δεν έχουν αποφασίσει ακόμα για τη συμμετοχή της Σλοβακίας στον διαγωνισμό. Ενώ στις 24 Οκτωβρίου 2016 η γενική διευθύντρια της Ουκρανικής τηλεόρασης (NTU), η οποία διοργανώνει φέτος τον διαγωνισμό, ανέφερε πως δεν υπάρχει αρνητική πληροφορία από τη Σλοβακία και το ενδεχόμενο επιστροφής είναι ακόμη ανοικτό, την ίδια μέρα ο ραδιοτηλεοπτικός φορέας της χώρας (RTVS) ανακοίνωσε επίσημα πως τελικά η Σλοβακία δεν θα συμμετέχει στον διαγωνισμό το 2017.
 Τουρκία – Η Τουρκική Ραδιοφωνία Τηλεόραση (TRT) εξέδωσε γραπτή δήλωση στη EBU που εγκρίνουν τη συμμετοχή τους για το 2017, αλλά είναι άγνωστο αν αυτή η γραπτή δήλωση ισχύει. Τα τελευταία δύο χρόνια, υπήρξαν πολλές αναφορές ότι η Τουρκία θα επιστρέψει στο Διαγωνισμό Τραγουδιού της Eurovision, αλλά ποτέ δεν έγινε κάτι τέτοιο. Η Τουρκία συμμετείχε για τελευταία φορά στο διαγωνισμό του 2012, αλλά στη συνέχεια αποσύρθηκε λόγω διαφωνίας με την EBU για τον τρόπο ψηφοφορίας και την ανάμιξη των κριτικών επιτροπών. Στις 28 Σεπτεμβρίου ανακοινώθηκε από τα τουρκικά μέσα ενημέρωσης πως η απόφαση συμμετοχής στον διαγωνισμό θα παρθεί στις αρχές Οκτωβρίου. Στις 23 Οκτωβρίου η γενική διευθύντρια της Ουκρανικής τηλεόρασης ανέφερε πως το TRT αρνήθηκε να συμμετάσχει στον διαγωνισμό το 2017. Κάτι το οποίο επιβεβαιώθηκε την επόμενη μέρα και επίσημα από το TRT.

Συνεργαζόμενα μέλη της ΕΒU
 Καζακστάν – Ο τηλεοπτικός σταθμός Khabar TV έγινε μέλος της EBU στις αρχές του 2016, άρα μια συμμετοχή για πρώτη φορά από το Καζακστάν είναι αναμενόμενη. Στα τέλη Σεπτεμβρίου η EBU ανακοίνωσε πως εξετάζει το ενδεχόμενο συμμετοχής συνεργαζομένων μελών της στον διαγωνισμό, κάνοντας περισσότερο πιθανή τη συμμετοχή του Khabar TV, χωρίς ωστόσο να έχει υπάρξει επίσημη ανακοίνωση. Στις 31 Οκτωβρίου 2016, όπου επιβεβαιώθηκε η επίσημη λίστα των συμμετεχόντων από την EBU, το Καζακστάν δεν συμπεριλαμβανόταν ενώ, αναφέρθηκε από την EBU πως το ενδεχόμενο συμμετοχής συνεργαζομένων μελών στον διαγωνισμό μένει προς το παρόν κλειστό (με εξαίρεση την Αυστραλία η οποία είναι προσκεκλημένη).

Μη μέλη της EBU
  Ηνωμένες Πολιτείες – Είναι πιθανό, η πρόσκληση του Justin Timberlake, να τραγουδήσει στον τελικό της Eurovision 2016 να προαναγγείλει μια συμμετοχή των ΗΠΑ στον διαγωνισμό, όπως έγινε με την Αυστραλία και την Jessica Mauboy, το 2014. Ωστόσο, το κανάλι Logo TV, που μετέδωσε τον τελικό της Eurovision 2016, δεν είναι μέλος της EBU.
 Κόσοβο – Στις 7 Απριλίου 2016, ο γενικός διευθυντής του ραδιοτηλεοπτικού φορέα του Κοσόβου ανέφερε σε μια δήλωση, ότι το Κόσοβο έχει προσκληθεί να συμμετάσχει στην επιτροπή του τηλεοπτικού δικτύου της Eurovision και ότι η συμμετοχή του Κοσόβου στον διαγωνισμό ή όχι, εξαρτάται από την επιτροπή.
 Λίχτενσταϊν - Στις 21 Σεπτεμβρίου 2016, ο 1FLTV, ραδιοτηλεοπτικός φορέας του Λίχτενσταϊν, ανακοίνωσε πως δεν θα είναι σε θέση να διαγωνιστούν στον διαγωνισμό του 2017, αλλά θα προσπαθήσουν να συμμετέχουν σε έναν μελλοντικό διαγωνισμό, αφού ξεπεράσουν τα οικονομικά τους προβλήματα.

Διεθνής αναμετάδοση & ψηφοφορία

Ανακοίνωση βαθμών 
Οι παρακάτω χώρες ανακοίνωσαν τους 12 βαθμούς της εθνικής κριτικής τους επιτροπής με την ακόλουθη σειρά:

  — Wiktoria Johansson
  — Tural Asadov
  — Lia Fiorio and Gigi Restivo
  — Aminata (εκπρόσωπος της Λετονίας στη Eurovision το 2015 και συνθέτρια της Λετονικής συμμετοχής το 2016)
  — Ofer Nachshon
  — Tijana Mišković
  — Andri Xhahu
  — Martha Fenech
  ΠΓΔΜ — Ilija Grujoski
  — Ulla Essendrop
  — Kristina Inhof
  — Marcus & Martinus
  — Nieves Álvarez
  — Jenni Vartiainen
  — Élodie Gossuin
  — Κωνσταντίνος Χριστοφόρου (εκπρόσωπος της Κύπρου στη Eurovision το 1996, το 2002 ως μέλος των One και, το 2005)
  — Eglė Daugėlaitė
  — Jüri Pootsmann (εκπρόσωπος της Εσθονίας στη Eurovision το 2016)
  — Gloria Gorceag
  — Iveta Mukuchyan (εκπρόσωπος της Αρμενίας στη Eurovision το 2016)
  — Boryana Gramatikova
  — Bo Halldórsson (εκπρόσωπος της Ισλανδίας στη Eurovision το 1995)
  — Sanja Vučić (εκπρόσωπος της Σερβίας στη Eurovision το 2016)
  — Lee Lin Chin
  — Giulia Valentina Palermo
  — Barbara Schöneberger
  — Filomena Cautela
  — Luca Hänni
  — Douwe Bob (εκπρόσωπος της Ολλανδίας στη Eurovision το 2016)
  — Nicky Byrne (εκπρόσωπος της Ιρλανδίας στη Eurovision το 2016)
  — Nika Kocharov (εκπρόσωπος της Γεωργίας στη Eurovision το 2016)
  — Γιάννης Καραγιάννης (εκπρόσωπος της Κύπρου στη Eurovision το 2015)
  — Alyona Lanskaya (εκπρόσωπος της Λευκορωσίας στη Eurovision το 2013)
  — Sonia Argint-Ionescu
  — Csilla Tatár
  — Katarina Čas
  — Fanny Gillard
  — Anna Popek
  — Katrina Leskanich (εκπροσώπησε το Ηνωμένο Βασίλειο το 1997 ως μέλος των Katrina and the Waves και νίκησε)
  — Uršula Tolj
  — Radka Rosická
  — Zlata Ognevich (εκπρόσωπος της Ουκρανίας στη Eurovision το 2013)

Σχολιαστές. 
Οι περισσότερες χώρες ανέθεσαν σε κάποια άτομα τον σχολιασμό του διαγωνισμού είτε στο Κίεβο είτε από τις χώρες τους, με σκοπό να δίνουν διευκρινήσεις για τους συμμετέχοντες καλλιτέχνες και να εξηγούν την οποιαδήποτε φάση του διαγωνισμού όπως η ψηφοφορία. Η EBU ανακοίνωσε στις 9 Μαΐου, πως ο διαγωνισμός θα μεταδοθεί και σε live streaming στο Youtube.

  Άγιος Μαρίνος – Lia Fiorio και Gigi Restivo (San Marino RTV και Radio San Marino, όλο τον διαγωνισμό)
  Αζερμπαϊτζάν – TBC (İTV, όλο τον διαγωνισμό)
  Αλβανία – Andri Xhahu (TVSH, RTSH HD, RTSH Muzikë και Radio Tirana, όλο τον διαγωνισμό)
  Αρμενία – Avet Barseghyan και Gohar Gasparyan (τηλεπαρουσιαστής) (Armenia 1 και Public Radio of Armenia, πρώτος ημιτελικός και τελικός); Avet Barseghyan (Armenia 1 και Public Radio of Armenia, δεύτερος ημιτελικός)
  Αυστραλία – Myf Warhurst και Joel Creasey (SBS)
  Αυστρία – Andi Knoll (ORF eins, όλο τον διαγωνισμό)
  Βέλγιο – Γαλλικά: Maureen Louys και Jean-Louis Lahaye (La Une, όλο τον διαγωνισμό), Olivier Gilain (VivaCité, πρώτος ημιτελικός και τελικός); Ολλανδικά: Peter Van de Veire (één και Radio 2, όλο τον διαγωνισμό)
  Βουλγαρία – Elena Rosberg και Georgi Kushvaliev (BNT 1, όλο τον διαγωνισμό)
  Γαλλία – Marrianne James, Stéphane Bern και Amir Haddad (France 2, τελικός) Marianne James και Jarry (France 4, ημιτελικοί)
  Γερμανία – Peter Urban (One (German TV channel), όλο τον διαγωνισμό; NDR Fernsehen, δεύτερος ημιτελικός; Das Erste, τελικός)
  Γεωργία – Demetre Ergemlidze (GPB First Channel, όλο τον διαγωνισμό)
  Δανία – Ole Tøpholm (DR1, όλο το διαγωνισμό)
  Ελβετία – Γερμανικά: Sven Epiney (SRF zwei, ημιτελικοί και SRF 1, τελικός); Ιταλικά: Clarissa Tami και Sebalter (RSI La 2, ημιτελικοί και RSI La 1, τελικός); Γαλλικά: Jean-Marc Richard (τηλεραδιοπαρουσιαστής) και Nicolas Tanner (RTS Deux, ημιτελικοί και RTS Un, τελικός)
  Ελλάδα – Μαρία Κοζάκου και Γιώργος Καπουτζίδης (ΕΡΤ1, EΡΤ HD, ERT World, EΡA 1 και Η Φωνή της Ελλάδας, όλο τον διαγωνισμό)
  Εσθονία – Marko Reikop (ETV, όλο τον διαγωνισμό)
  Ηνωμένο Βασίλειο – Mel Giedroyc και Scott Mills (BBC Four, ημιτελικοί), Graham Norton (BBC One, τελικός), Ken Bruce (BBC Radio 2, τελικός)
  Ιρλανδία – Marty Whelan (RTÉ2, ημιτελικοί; RTÉ One, τελικός); Neil Doherty και Zbyszek Zalinski (RTÉ Radio 1, δεύτερος ημιτελικός και τελικός)
  Ισλανδία – TBC (RÚV και Rás 2, όλο τον διαγωνισμό)
  Ισπανία – José María Íñigo και Julia Varela (La 2, ημιτελικοί και La 1, τελικός)
  Ισραήλ – Μη σχολιασμός (IBA); Kobi Menora, Dori Ben Ze’ev και Alon Amir (88FM, όλο τον διαγωνισμό)
  Ιταλία – Andrea Delogu και Ema Stokholma (Rai 4, ημιτελικοί); Flavio Insinna και Federico Russo (Rai 1, τελικός)
  Κροατία – TBA (HRT1, όλο τον διαγωνισμό), TBA (HR 2, όλο τον διαγωνισμό)
  Κύπρος – Τάσος Τρύφωνος και Χριστίνα Αρτεμίου (ΡΙΚ1, ΡΙΚ Sat, ΡΙΚ HD και Τρίτο Πρόγραμμα, όλο τον διαγωνισμό)
  Λετονία – Valters Frīdenbergs (LTV1, όλο τον διαγωνισμό); Toms Grēviņš (LTV1, τελικός) 
  Λευκορωσία – Evgeny Perlin (Belarus-1 και Belarus 24, όλο τον διαγωνισμό)
  Λιθουανία – Darius Užkuraitis και Gerūta Griniūtė (LRT, LRT HD και LRT Radijas, όλο τον διαγωνισμό)
  Μάλτα – TBC (TVM (Μάλτα), όλο τον διαγωνισμό)
  Μαυροβούνιο – Dražen Bauković και Tijana Mišković (TVCG 1 και TVCG SAT, όλο τον διαγωνισμό)
  Μολδαβία – Gloria Gorceag (Moldova 1, Radio Moldova, Radio Moldova Muzical και Radio Moldova Tineret, όλο τον διαγωνισμό)
  Νορβηγία – Olav Viksmo Slettan (NRK1, όλο τον διαγωνισμό); Ronny Brede Aase, Silje Nordnes και Markus Neby (NRK3, τελικός); Ole Christian Øen (NRK P1, δεύτερος ημιτελικός και τελικός)
  Ουγγαρία – Krisztina Rátonyi και Freddie (Duna, όλο τον διαγωνισμό)
  Ολλανδία – Cornald Maas και Jan Smit (τραγουδιστής) (NPO 1 και BVN, όλο τον διαγωνισμό)
  Ουκρανία – Tetiana Terekhova και Andriy Horodyskyi (UA:First, όλο τον διαγωνισμό); Olena Zelinchenko και Roman Kolyada (Radio Ukraine, όλο τον διαγωνισμό)
  Πολωνία – Artur Orzech (TVP1 και TVP Polonia (ζωντανά); TVP Rozrywka (μία μέρα αργότερα), όλο τον διαγωνισμό)
  Πορτογαλία – José Carlos Malato και Nuno Galopim (RTP1 και RTP Internacional)
  Ρουμανία – Liana Stanciu και Radu Andrei Tudor (TVR1 και TVR HD, όλο τον διαγωνισμό)
  Σερβία – Silvana Grujić και Olga Kapor (RTS 1, RTS HD and RTS Sat, πρώτος ημιτελικός); Duška Vučinić (RTS 1, RTS HD and RTS Sat, δεύτερος ημιτελικός και τελικός)
  ΠΓΔΜ – Karolina Petkovska (MRT 1, όλο τον διαγωνισμό)
  Σλοβενία – Andrej Hofer (RTV SLO2, ημιτελικοί; RTV SLO1, τελικός; Radio Val 202, δεύτερος ημιτελικός και τελικός; Radio Maribor, όλο τον διαγωνισμό)
  Σουηδία – Måns Zelmerlöw και Edward af Sillén (SVT1, όλο τον διαγωνισμό); Carolina Norén, Björn Kjellman και Ola Gäverth (SR P4, όλο τον διαγωνισμό)
  Τσεχία – Libor Bouček (ČT2, ημιτελικοί; ČT1, τελικός)
  Φινλανδία – Φινλανδικά: Mikko Silvennoinen. Σουηδικά: Eva Frant και Johan Lindroos (Yle TV1, 1ος ημιτελικός) (Yle TV2, 2ος ημιτελικός και τελικός)

Μη συμμετέχουσες χώρες 

  – Ole Tøpholm (KNR, τελικός)
  Ηνωμένες Πολιτείες – Michelle Visage και Ross Mathews (Logo TV, τελικός)
  Καζακστάν – Kaldybek Zhaysanbaev και Diana Snegina (Khabar Agency)
  Κίνα – Lee Wei Song και Lee Shih Shiong (Hunan TV)
  Κόσοβο – TBA (RTK, όλο τον διαγωνισμό)

Μετάδοση της διεθνούς νοηματικής γλώσσας 
  Νορβηγία – NRK Tegnspråk (τελικός)

Περιστατικά

Συμμετοχή & τραγούδι της Γαλλίας 
Ο εθνικός ραδιοτηλεοπτικός φορέας της Γαλλίας, France 2, ανακοίνωσε στις 9 Φεβρουαρίου 2017, πως τη Γαλλία θα εκπροσωπήσει η ερμηνεύτρια Alma με το τραγούδι "Requiem". Την εβδομάδα 12-17 Φεβρουαρίου 2017, ανακαλύφθηκε πως το τραγούδι είχε ηχογραφηθεί και ερμηνευτεί πριν την προθεσμία που είχε δώσει η EBU (1 Σεπτεμβρίου 2016), παραβιάζοντας, έτσι, τον κανονισμό υποβολής τραγουδιών της EBU. Επιπλέον έρευνες έδειξαν ότι το τραγούδι είχε ερμηνευτεί στα τέλη Ιανουαρίου του 2015. Ενώ ο γαλλικός ραδιοτηλεοπτικός φορέας ισχυρίζεται πως το τραγούδι δεν έχει παραβιάσει τον κανονισμό της EBU, δεν είχε παρθεί καμία απόφαση περί αποκλεισμού της Γαλλίας μέχρι τότε. Στις 21 Φεβρουαρίου 2017, έγινε γνωστό ότι η Alma και η ομάδα της δουλεύουν πάνω στη δημιουργία μίας δίγλωσσης έκδοσης του τραγουδιού (Γαλλικά και Αγγλικά), υποδηλώνοντας ότι το τραγούδι δεν έχει αποκλειστεί. Στις αρχές Μαρτίου 2017 το επίσημο κανάλι της Eurovision στο YouTube, δημοσίευσε την τελική έκδοση του τραγουδιού όπου εκτός από τις αλλαγές στους στίχους του τραγουδιού, είχε αλλάξει ελαφρά και η μουσική του τραγουδιού, πιθανότατα για να μην αποκλειστεί το τραγούδι.

Σχέσεις Ουκρανίας-Ρωσίας 
Η Yulia Samoylova επιλέχθηκε να εκπροσωπήσει τη Ρωσία στη Eurovision το 2017, με το τραγούδι "Flame is Burning". Ωστόσο αργότερα δέχθηκε από την Υπηρεσία Ασφάλειας της Ουκρανίας αποκλεισμό 3 ετών απ' το να εισέλθει στη χώρα, επειδή επισκέφθηκε την Κριμαία το 2015 (βλ. Κρίση στην Κριμαία το 2014), χωρίς την άδεια των Ουκρανικών αρχών, πράγμα το οποίο θεωρείται από πλευρά της Ουκρανίας παράνομο.

Η EBU σχολίασε λέγοντας πως "Προφανώς έχουμε να σεβαστούμε τους τοπικούς νόμους της διοργανώτριας χώρας. Ωστόσο είμαστε βαθύτατα απογοητευμένοι από αυτή την απόφαση, διότι είναι αντίθετη με το πνεύμα του διαγωνισμού και την έννοια του μη αποκλεισμού που βρίσκεται στο επίκεντρο των αξιών της. Θα συνεχίσουμε με τις ουκρανικές αρχές τον διάλογο, με τον σκοπό να ενθαρρύνουμε πως όλοι οι καλλιτέχνες μπορούν να συμμετάσχουν στον 62ο διαγωνισμό τραγουδιού στο Κίεβο, τον Μάιο". Στις 23 Μαρτίου 2017, η EBU κατέθεσε πρόταση στο "Channel One Russia", με την οποία πρότεινε την εμφάνιση της τραγουδίστριας μέσω δορυφορικού κυκλώματος, έτσι ώστε η τραγουδίστρια να έχει την ευκαιρία να συμμετάσχει κανονικά στον επικείμενο διαγωνισμό τραγουδιού της Eurovision. Πρόταση η οποία αργότερα απορρίφθηκε τόσο από το Channel One της Ρωσίας όσο και από την Ουκρανική κυβέρνηση επειδή η πρόταση παραβιάζει επίσης τον Ουκρανικό νόμο.

Η επικεφαλής της EBU, Ingrid Deltenre, αποκάλεσε την απόφαση της Ουκρανίας "απολύτως απαράδεκτη" και πρόσθεσε πως "Λυπάμαι βαθύτατα για το γεγονός ότι ο διαγωνισμός γίνεται αντικείμενο πολιτικών πράξεων. Η Eurovision έχει σκοπό να ευχαριστήσει και να φέρει κοντά εκατομμύρια ανθρώπους και δεν θα πρέπει να χρησιμοποιείται για διπλωματικές αντιπαραθέσεις".

Η EBU απέστειλε και επιστολή προς την Ουκρανική κυβέρνηση για να ανακαλέσει την απόφαση σχετικά με την Julia. Η επιστολή περιείχε δεκάδες επιχειρήματα μεταξύ των οποίων συμπεριλαμβανόταν ο κίνδυνος αποκλεισμού της Ουκρανίας από μελλοντικούς διαγωνισμούς. Ωστόσο πηγές ανέφεραν πως ο υπουργός εξωτερικών της Ουκρανίας Volodymyr Groysman, απάντησε στην EBU και ανέφερε πως δεν μπορεί να γίνει καμία παραχώρηση διότι βανδαλίζεται η εφαρμογή των Ουκρανικών νόμων.

Στις 13 Απριλίου 2017, το Channel One Russia ανακοίνωσε την αποχώρηση του και ανέφερε πως δεν θα μεταδώσει καμία από τις τρεις βραδιές του διαγωνισμού.

Άλλα βραβεία

Βραβεία Marcel Bezençon 
Τα βραβεία Marcel Bezençon για πρώτη φορά δώθηκαν κατά τη διάρκεια του Διαγωνισμού Τραγουδιού της Eurovision 2002 στο Τάλιν της Εσθονίας, τιμώντας τα καλύτερα τραγούδια που πήραν μέρος τότε. Ιδρύθηκαν από τον Christer Björkman (εκπρόσωπος της Σουηδίας στο διαγωνισμό τραγουδιού της Eurovision το 1992, ενώ ήταν και επικεφαλής της σουηδικής αποστολής το 2013 και το 2015) και τον Richard Herrey (μέλος των Herreys που νίκησαν τον διαγωνισμό του 1984). Τα βραβεία αυτά έχουν το όνομα του πρώην διευθυντή της EBU, Marcel Bezençon και χωρίζονται σε τρεις κατηγορίες:

OGAE
Ο OGAE ιδρύθηκε το 1984 στη Savonlinna, στη Φινλανδία από τον Jari-Pekka Koikkalainen. Είναι ένα δίκτυο με πάνω από 40 fan club σε όλο τον κόσμο και είναι μια μη κυβερνητική οργάνωση και Μη κερδοσκοπική οργάνωση. Κάθε χρόνο τα fun club ψηφίζουν τα πρώτα δέκα αγαπημένα τους τραγούδια που έχουν ψηφιστεί από τα μέλη τους. Το 2017, το OGAE Poll ξεκίνησε την 1η Απριλίου 2017 και τελείωσε στις 30 του μήνα. Η Ιταλία νίκησε το OGAE Poll έχοντας λάβει 497 βαθμούς από 44 μέλη-σωματία που ψήφισαν. Ο παρακάτω πίνακας δείχνει τα τελικά αποτελέσματα:

Βραβείο Barbara Dex 
Το βραβείο Barbara Dex απονέμεται κάθε χρόνο στον χειρότερο/η ντυμένο/η καλλιτέχνη. Έχει πάρει καθαρά χιουμοριστικό χαρακτήρα και έχει πάρει το όνομά του από τη βελγίδα καλλιτέχνη Barbara Dex η οποία συμμετέχει στον διαγωνισμό του 1993, η οποία τη βραδιά του διαγωνισμού, φορούσε ένα χειροποίητο φόρεμα που θεωρήθηκε ως ένα από τα χειρότερα στην ιστορία του διαγωνισμού.

Εθνικοί προκριματικοί γύροι
Οι συμμετέχουσες χώρες ακολούθησαν την εξής διαδικασία για να επιλέξουν τον καλλιτέχνη και το τραγούδι που θα τις εκπροσωπήσει στον διαγωνισμό του 2017:

  Άγιος Μαρίνος – Εσωτερική Επιλογή
  Αζερμπαϊτζάν – Εσωτερική επιλογή
  Αλβανία – Festivali i Këngës 55
  Αρμενία – Καλλιτέχνης: Depi Evratesil & Τραγούδι: Εσωτερική Επιλογή
  Αυστρία – Εσωτερική Επιλογή
  Αυστραλία – Εσωτερική επιλογή
  Βέλγιο – Εσωτερική Επιλογή
  Βουλγαρία – Εσωτερική Επιλογή
  Γαλλία – Εσωτερική Επιλογή
  Γερμανία – Eurovision Song Contest - Unser Song 2017 
  Γεωργία – Εθνικός Τελικός
  Δανία – Dansk Melodi Grand Prix 2017
  Ελβετία – ESC 2017 - Die Entscheidungsshow
  Ελλάδα – Καλλιτέχνης: Εσωτερική Επιλογή & Τραγούδι: Ελληνικός Τελικός - Ψήφισε το τραγούδι!
  Εσθονία – Eesti Laul 2017
  Ηνωμένο Βασίλειο – Eurovision: You Decide
  Ιρλανδία – Εσωτερική Επιλογή
  Ισλανδία – Söngvakeppnin 2017
  Ισπανία – Objectivo Eurovisión 
  Ισραήλ – Καλλιτέχνης: Rising Star for Eurovision & Τραγούδι: Εσωτερική Επιλογή
  Ιταλία – Sanremo 2017
  Κροατία – Εσωτερική Επιλογή
  Κύπρος – Εσωτερική επιλογή
  Λετονία – Supernova 2017
  Λευκορωσία – Εθνικός Τελικός
  Λιθουανία – "Eurovizijos 2017" dainų konkurso nacionalinė atranka
  Μάλτα – Malta Eurovision Song Contest 2017
  Μαυροβούνιο – Εσωτερική Επιλογή
  Μολδαβία – Ο melodie pentru Europa 2017
  Νορβηγία – Melodi Grand Prix 2017
  Ολλανδία – Εσωτερική Επιλογή
  Ουγγαρία – A Dal 2017
  Ουκρανία – Εθνικός Τελικός
  ΠΓΔΜ – Εσωτερική Επιλογή
  Πολωνία – Krajowe Eliminacje 2017
  Πορτογαλία – Festival da Canção 2017
  Ρουμανία – Selecţia Naţională 2017
  Ρωσία – Εσωτερική Επιλογή (αποχώρησε)
  Σερβία - Εσωτερική Επιλογή
  Σλοβενία – EMA 2017
  Σουηδία – Melodifestivalen 2017
  Τσεχία – Εσωτερική Επιλογή
  Φινλανδία – UMK 2017

Δείτε επίσης
 Διαγωνισμός Τραγουδιού Eurovision 2018
 Διαγωνισμός Παιδικού Τραγουδιού Eurovision 2017
 Διαγωνισμός Χορωδίας Eurovision 2017

Σημειώσεις & παραπομπές

Σημειώσεις
Η Ελβετία, η οποία είναι στο δοχείο 1, έχει προαποφασιστεί να συμμετάσχει στον 2ο ημιτελικό, κατόπιν παράκλησης από τον ελβετικό ραδιοτηλεοπτικό φορέα, SRF.
Ο τίτλος του τραγουδιού είναι στα Λατινικά, αλλά το τραγούδι είναι στα Ουγγρικά.
Η Ουκρανία απέκλεισε την είσοδο της Ρωσίδας εκπροσώπου στη χώρα λόγω της παραβίασης του Ουκρανικού νόμου για την Κριμαία και, η Ρωσία αποχώρησε από τον διαγωνισμό περίπου τρεις μήνες αργότερα από την ημιτελική κλήρωση κατανομής.
Παρ'όλο που ο τίτλος του τραγουδιού βρίσκεται στα Αγγλικά, οι στίχοι του τραγουδιού είναι εξ' ολοκλήρου στα Λευκορωσικά.
Περιέχει φράσεις στα Αρχαία Ελληνικά, στα Αγγλικά, στην Παλί και στη Σανσκριτική.

Παραπομπές

Εξωτερικοί σύνδεσμοι

Διαγωνισμός Τραγουδιού Eurovision 2017